google/wiki40b huggingface dataset:
Shah Rukh Khan

1988 – 2010

Hans første større rolle var som «Abhimanyu» i TV-serien Fauji (Soldat), men han fikk sitt gjennombrudd i forbindelse med rollen som den paranoide elskeren i  Baazigar (1992) og  Darr (1993), regissert av Yash Chopra. Deretter fulgte flere framgangsrike romantiske filmer, blant annet Koyla, Dilwale Dulhania Le Jayenge, Karan Arjun.
Hans samarbeid med Karan Johar og Yash Johar har resultert i filmer som Kuch Kuch Hota Hai, Kabhi Khushi Kabhie Gham og Kal Ho Naa Ho. I flere filmer har han spilt mot Madhuri Dixit, i blant annet Anjaam, Koyla, Dil To Pagal Hai, Hum Tumhare Hain Sanam og Devdas.
Sammen med skuespilleren Juhi Chawla og filmregissøren Azis Mirza driver han også produksjonsselskapet Dreamz Unlimited som ble senere til Red Chillies Entertainment
Tross alle framganger har Shahrukh fått kritikk for at han hovedsakelig holdt på med sikre, romantiske roller, for eksempel alle de filmene han har gjort sammen med regissøren Karan Johar. I filmen Swades spiller han dog en mer lavmælt rolle enn tidigere. I 2010 spilte Khan i filmen My Name Is Khan. Filmen er basert på en sann historie, og plassert i bakgrunn av oppfatninger av islam i tiden etter terrorangrepet 11. september 2001, forteller filmen om Rizwan Khan (spilt av Khan), en muslim som lider av Aspergers syndrom som reiser over USA for å møte landets president.

2011 - 2014

I 2011 produserte Khan og spilte i Anubhav Sinhas science-fiction, superheltfilm Ra.One, sammen med Arjun Rampal og Kareena Kapoor. Den handler om videospilldesigner i London som skaper en skurk som rømmer inn i den virkelige verden, og hevdes å være den mest kostbare Bollywood-produksjon hittil. Hans andre utgivelse av året var Don 2, en oppfølger til Don. 
Khans eneste utgivelse i 2012 var Yash Chopras siste romantisk drama Jab Tak Hai Jaan, sammen med Katrina Kaif og Anushka Sharma. Det var det fjerde samarbeidet mellom Chopra og Khan, etter Chopras åtte år lange opphold, Veer-Zaara, som utgitt i 2004. Denne film ville bli Chopras siste, før sin død 21 oktober 2012. 
I august 2013 spilte Khan i den romantisk komedien Chennai Express som ble regissert av Rohit Shetty og produsert av hans kone Gauri Khan på hans eget selskap Red Chillies Entertainment. Filmen satte ny besøksrekord for indisk film i India, men også i Norge. 
Khans film Happy New Year lansertes på kino  23. oktober 2014. Denne film ble regissert av Farah Khan og produsert av Gauri Khan på selskabet Red Chillies Entertainment. Shahrukh Khan spiller her rollen som street fighter og aspirerende juveltyv, mot bl.a. Deepika Padukone.
Yoshinori Taguchi

Landslaget

Yoshinori Taguchi ble tatt ut i Japans tropp til Asiamesterskapet i fotball for menn 1988.
Sperwer

Sperwer (nederlandsk for spurvehauk) er en drone, et ubemannet luftfartøy, utviklet av franske SAGEM. Den er fjernstyrt og kan fly i fem timer, og sende tilbake bilder fra en rekkevidde på 150 km.

I tjeneste

Sperwer er i tjeneste i Frankrike (61e régiment d'artillerie) og Hellas.
Det canadiske forsvaret brukte Sperwer i Afghanistan mellom 2003 og 2009 da den ble erstattet med den israelske IAI Heron.
Danmark forsøkte å få den i tjeneste under navnet Tårnfalken, men etter lengre tids problemer ble prosjektet avviklet sent i 2004 og de gjenværende dronene ble solgt til Canada.
Škoda Kamiq

Škoda Kamiq (2019–) er en liten 5-dørs SUV som produseres av den tsjekkiske bilprodusenten Škoda. 
Den er 4,24 meter lang og tenkt å erstatte Škoda Yeti, men kan ikke ta ut baksetene. Kamiq er mindre enn den mellomste Škoda Karoq, og enda mindre enn den største Škoda Kodiaq. Den ble lansert i Kina i 2018, og i Europa året efter. Motoren er 1.0 og 1.5 liter bensin med «Active Cylinder Technology» (bruker færre sylindre for å spare drivstoff), eventuelt en liten diesel.
Navnet er fra det inuittiske order for kamikker, et skinn som passer perfekt på Grønland.
Utstyr til Kamiq er blant annet kamera- og sensorvarslerne «Front Assist» (fotgjengere), «Lane Assist» (holde fila, skiltvarsler), «Rear Traffic Alert» (baksone), «Side Assist» (blindsone) og «Park Assist» (rygging), samt «Multi-Collision Brake» (rullehindring), «Driver Alert» (sovevarsel) og «Crew Protect Assist» (autosteng).
Eels

Eels er et amerikansk rockeband bestående av Mark Oliver Everett, bedre kjent som «Mr. E». Andre medlemmer byttes inn og ut, både i studio og live etter Mr. Es egne ønsker.
Bandet oppstod i 1995 da Mr. E, sammen med Jonathan «Butch» Norton møtte Tommy Walter. De ga ut albumet Beautiful Freak i 1996, og albumet mottok meget god kritikk.
Fences (film)

Handling

Filmen foregår i Pittsburgh i 1950-årene og handler om den tidligere baseballspilleren Troy Maxson (Denzel Washington). Han jobber nå som søppeltømmer og sliter med å ta vare på familien og samtidig ta stilling til alt som skjer rundt ham.
Den bulgarske ortodokse kirke

Kanonisk stilling og organisasjon

Den bulgarske ortodokse kirken regnes som et uadskillelig medlem av den eneste, hellige, synodiske og apostoliske kirken og er organisert som en selvstyrende enhet med navnet patriarkat. Den er delt inn i tretten eparkier i Bulgaria og ytterligere to  for bulgarerne i Vest-  og Sentral-Europa samt Nord- og Sør-Amerika og Australia. Eparkiene er delt inn i 58 kirkeprovinser som i sin tur er inndelt i cirka 2600 forsamlinger.
Den høyeste makta over hele den bulgarske ortodokse kirken utøves av den hellige synoden som omfatter patriarken av Bulgaria og biskopene for eparkiene. Forsamlingenes kirkeliv ledes av forsamlingsprester som er omtrent 1500 i alt. Dessuten har kirken rundt 120 klostere i Bulgaria med omkring 200 munker og nesten like mange nonner.
Kirken har over 7 000 000 medlemmer. Det store teologiske akademiet ligger i Sofia. Kirken utgir avisen Tsrkoven vestnik og tidsskriftet Dukhovna kultura.
SMS «Graf Spee»

SMS «Graf Spee» var en slagkrysser tilhørende den tyske Kaiserliche Marine, oppkalt etter viseadmiral Maximilian von Spee.
«Graf Spee» ble påbegynt under første verdenskrig, i et skipsbyggingsprogram som forsøkte å minske britenes sjømilitære overmakt. «Graf Spee» var av Mackensen-klassen, men hadde større skyts enn SMS «Mackensen» for å matche Royal Navys slagkryssere HMS «Renown» og HMS «Repulse».
Krigen tok slutt før «Graf Spee» sto ferdig, og byggingen ble oppgitt den 17. november 1918. Skipet ble senere tauet fra verftet i Danzig til Kiel der det ble hugget opp fra 1921 til 1923.
Novokuznetsk

Novokuznetsk (russisk: Новокузне́цк) er en by i Kemerovo oblast i Russland. Den ligger ved elva Tom, rundt 200 km sør for Kemerovo. Innbyggertall: 549 870 (folketelling 2002). 
Den ble grunnlagt som en kosakk-utpost ved elva Tom, og ble opprinnelig kalt Kuznetsk (russisk: Кузне́цк). Det var her Fjodor Dostojevskij giftet seg med sin første kone, Maria Isajeva (1857). Josef Stalins raske industrialisering av Sovjetunionen forvandlet på 1930-tallet den søvnige byen til et stort senter for kullgruver og industri. I 1931 ble byens navn endret til Novokuznetsk, og 1932 igjen til Stalinsk (russisk: Ста́линск), som var byens navn til 1961, da det ble endret tilbake til Novokuznetsk igjen. 
19. mars 2007 ble kullgruven Uljanovskaja i Novokuznetsk rammet av en voldsom metan-eksplosjon som drepte over 100 personer. Gruven var den største i Kemerovo oblast, og eksplosjonen er blant de dødeligste gruveulykkene i nyere historie.
Mors Elling

Mottakelse

Filmen ble godt tatt imot av det norske publikumet. De første tre dagene var det 70 827 som så filmen på kino, tilsammen 380 140.
Valget i USA 2017

Valget i USA 2017 var et valg som ble avholdt tirsdag 7. november 2017. Det ble avholdt guvernørvalg og delstatsforsamlingsvalg i New Jersey og Virginia, samt en rekke andre lokale valg. Fem suppleringsvalg til Representantenes hus var også allerede blitt avholdt før valgdagen, mens to andre seter i Representantenes hus og ett sete i Senatet fortsatt skal fylles.
Norges Squashforbund

Norges Squashforbund ble dannet i 1978 som et norsk forbund for squash. Ved Idrettstinget i 1982 ble Norges Squashforbund opptatt som et eget selvstendig forbund i Norges idrettsforbund og olympiske og paralympiske komité.
Hawaiihonningeter

Taksonomi

Inntil nylig var arten i slekten Moho klassert i familien honningetere. Men en studie fra 2008 som tar utgangspunkt i fylogenetiske analyser av DNA fra museumseksemplarer, viser at disse slektene ikke hører til honningetere men til en gruppe med sidensvanser, palmetrast og silkefugler. Det er foreslått en egen familie, Mohoidae, for disse to utdødde slektene.
Bryting under Asialekene 1958

Bryting under Asialekene 1958 ble arrangert i Tokyo i Japan i mellom 25. og 27. august 1958. Det var andre gangen som bryting var på programmet under Asialekene. Det var åtte vektlasser og Japan ble beste nasjon med fem gullmedaljer foran Iran med tre.
Efialtes

Efialtes (gresk: Ἐφιάλτης, Ephialtēs; skjønt Herodotos stavet det som Ἐπιάλτης, Epialtes) fra Trakhis var sønn Eurydemos fra Malis. Han er kjent som en landsforræder etter å ha forrådt sitt fedreland for en belønning av perserne, ved å vise den persiske hæren en sti, en omveg, rundt den allierte greske posisjonen ved passet i Thermopylene, og således bidra til at grekerne tapte slaget ved Thermopylene i 480 f.Kr. Hans navn bruktes som synonymt for forræder på gresk, på lik vis som Quisling på norsk og andre vestlige språk, og som Benedict Arnold på amerikansk. Betydning av Efialtes på gresk er «mareritt».

Stien

De allierte greske landstyrkene, som Herodotos har oppgitt til ikke mer enn 4 200 menn, hadde valgt det trange passet Thermopylene til å blokkere framferden til den enormt større persiske hæren. Selv om dette passet mellom de trakhiniske klippene og Malisgulfen var kun «bred nok for en enkelt hestevogn», den kunne bli omgått ved en fjellsti som førte over fjellet sør for Thermopylene og førte ned til hovedvegen bak den greske posisjonen. Herodotos noterer at denne fjellstien var godt kjent av de lokale som i fortiden hadde brukt den for å angripe naboene fokierne.

Mistenkte og skyldige

Herodotos nevner at to andre menn ble anklaget for å forrådt grekerne ved å informere om denne fjellstien til perserne: Onetas, innfødt fra Karystos og en sønn av Fanagoras; og Korydallos, innfødt av Antikyra i Fokis. Uansett, argumenterte han, var det Efialtes som avslørte stien ettersom grekerne «ikke tilbød belønning for hodene til Onetas og Korydallos, men for det til Efialtes fra Trakhis.»
Efialtes hadde forventet en belønning fra perserne, men da de gikk på et nederlag i slaget ved Salamis fikk han ingenting. Han flyktet deretter til Thessalia. Det amfiktyoniske forbund hadde tilbudt en belønning for hans død, og i henhold til Herodotos ble han drept for en tilsynelatende urelatert grunn av Athenades fra Trakhis en gang rundt 470 f.Kr. Spartanerne belønnet Athenades uansett.

Litterære framstillinger

I filmen The 300 Spartans fra 1962 ble Efialtes spilt av Kieron Moore og framstilt som en einstøing som arbeidet på en geitegård i nærheten av Thermopylene. Han forrådte spartanerne på grådighet etter penger (og som det antydes, grunnet en ikke gjengjeldt lyst etter en spartansk pike ved navn Ellas).
I Frank Millers tegneserieroman fra 1998, og den senere filmatiseringen i 2006, begge under tittelen 300, er Efialtes framstilt som meget deformert spartaner i eksil som forrådte den spartanske hæren etter Leonidas, som alltid hadde opptrådt redelig overfor ham, nektet ham retten å kjempe ettersom han ikke var i stand til å løfte et skjold høyt nok og således føre falanksens formasjon i fare. I filmen er framstilt av den britiske skuespilleren Andrew Tiernan.
Oksehodespinner

Utseende

En nokså stor (vingespenn 48 – 62 mm), kraftig bygd spinner. De store, okergule flekkene i forvingespissene er karakteristiske og gjør at denne arten neppe kan forveksles med noen annen i vår fauna. Hodet er nokså lite, antennene er litt under halvparten så lange som forvingen og trådformede hos begge kjønn, hos hannen med markerte, oppstående hår. Kroppen er tykk og sylindrisk. Brystet er gulbrunt til rødbrunt i midten og foran, mer eller mindre grått på sidene og bak. Sammen med flekkene på forvingespissene gjør dette at sommerfuglen når den sitter i ro med sammenfoldede vinger ser ut som den har en "bruddflate" både foran og bak, og gir den en påfallende likhet med en avbrukket kvist. Noen ganger er brystet trefarget, den brune flekken foran er da gjerne rammet inn av et mørkere brunt område. Bakkroppen er kledt med korte, brungule hår. Forvingen er avrundet trekantet, med krum, litt bølgete ytterkant, men uten en tann ved vingens bakkant. Der er grå med flere tynne, uregelmessige, mørke tverrlinjer (mønsteret ligner på barken på en trestamme), ytterst i spissen med en stor, okergul flekk som er kantet med rødbrunt og svart på innsiden. Bakvingen er skittenhvit til brunlig uten noen markerte mønstre. Larven er gul og svart, hele kroppen er kledt med spredte, lange, gråaktige hår.

Levevis

Oksehodespinneren finnes på mange ulike biotoper der det vokser løvtrær, for eksempel løvskoger, blandingsskoger, hager og parker. Larven kan finnes på mange ulike slags busker og løvtrær, også på innførte prydbusker. Larvene lever selskapelig i grupper på opptil 150 larver, som flytter seg rundt i treet og spiser sammen. Disse kan snauete store deler av et tre, og dersom det er mange slike grupper kan det bli noe skade på skogen. Når larvene begynner å nærme seg utvokste, brytes gruppene opp og man kan finne dem enkeltvis. Det selskapelige leveviset gir trolig et visst vern mot rovdyr, som er skeptiske til å angripe en masse av hårete larver. De voksne sommerfuglene flyr om natten i juni – august. Lengst i sør kan det forekomme to generasjoner hver sommer. Når larvene er utvokste i august – september, skiller de lag, kryper ned på bakken og gir seg til å lete etter en egnet plass for å grave seg ned. Noen ganger kan de krype ganske langt avgårde før de finner et slikt sted. De graver seg noen centimeter ned i bakken og graver ut et hulrom som de forsterker med noen silketråder, men de lager ikke noen egentlig kokong. De forvandler seg så til en brunsvart puppe som overvintrer, enkelte ganger to ganger, før den klekkes.

Utbredelse

Oksehodespinneren forekommer i det meste av Europa, videre østover gjennom Russland til Øst-Sibir og Korea. I Norge er den forholdsvis vanlig nord til Hedmark og Sogn og Fjordane. Man finner gjerne de oppsiktsvekkende larveflokkene oftere enn de voksne sommerfuglene.
Ratio decidendi

Ratio decidendi er et latinsk begrep som direkte oversatt betyr «begrunnelse (rationale) for avgjørelsen». I rettslig sammenheng benyttes uttrykket for å betegne den delen av premissene i en dom som har vært nødvendige for å begrunne resultatet. Dommens ratio decidendi vil gjerne være mer gjennomtenkt, og blir derfor som hovedregel tillagt større vekt, enn obiter dicta – uttalelser som ikke var nødvendige for å komme til konklusjonen.
KNM «Maud»

Oppgaver

Fartøyets primæroppgave vil være å sørge for etterforsyninger av drivstoff, proviant, ammunisjon og utstyr til marinefartøyer som inngår i Norwegian Task Group (NorTG), samt NATOs flåtestyrker, for å utvide styrkenes operative utholdenhet både i hjemlige og internasjonale farvann.
Sekundæroppgaver vil blant annet være suverenitetshevdelse, kommandoskip, støtte til andre militære enheter, sivil støtte, søk og redning (SAR), humanitære operasjoner og delta i nettverksbasert forsvar.​

Forsinkelser og levering

Sjøsettingen av skipet var opprinnelig planlagt til mars 2016.​ På grunn av forsinkelser hos verftet ble leveringen utsatt til høsten 2017, med operativ drift i 2018. Leveringen ble senere ytterligere utsatt til 30. april 2018, og deretter videre utsatt til høsten 2018. Skipet ble overtatt av Sjøforsvaret i november 2018 og ankom Norge 29. mars 2019.
Etter ankomst til Norge skal skipet testes i ett år før reklamasjonstiden går ut.
Mimohomonoea

Levevis

Larvene lever inne i død ved. De kan også finnes inne i store urter. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Vanuatu.
Tilbake til hjemmet

DVD

Filmen er utgitt i Tyskland på en utekstet DVD.
Scary Kids Scaring Kids

Starten

Gruppa, som opprinnelig var sammensatt av vokalist Tyson Stevens, gitarist Chad Crawford og Steve Kirby, og trommis Peter Costa, spilte inn sin selvfinansierte debut-EP, After Dark , mens de fortsatt gikk på videregående. After Dark ble gitt ut på nytt av Immortal Records i 2005. Gruppa ble nesten nedlagt, men medlemmene bestemte seg for å være musikere på heltid, de finasierte dette med å vaske biler, naken, samt å ta opp lån for å finansiere sine turene. Gruppa ga ut sitt første hele album i 2005, kalt The City Sleeps in Flames, som ble spilt inn i fem uker og produsert av Brian McTernan. The City Sleeps In Flames reflekterer mange personlige utfordringer gruppa møtte mens de var på turné, langt borte fra sine venner og familie.

Album og oppløsning

Albumet Scary Kids Scaring Kids ble gitt ut 28. august 2007 og produsert av Don Gilmore i North Hollywood, California. I januar 2008 fikk gruppa en Libby Award av PETA for Beste Nykommere.
Scary Kids forlot Immortal Records, før selskapet gikk konkurs og signerte en ny avtale med RCA Records. Etter en turné høsten 2008, annonserte at de vil jobbe på deres tredje album etter at de hadde fullført turnéen.
30. november 2009, postet Pouyan en offisiell uttalelse om at gruppa var oppløst.
Round and Round

«Round and Round» er en populær amerikansk sang med melodi og tekst av Joe Shapiro og Lou Stallman, publisert i 1956. Perry Como with Mitchell Ayres' Orchestra and The Ray Charles Singers spilte den inn i Webster Hall, New York City, 15. januar 1957. Sangen ble utgitt på RCA 20-6015 (78-plate) og RCA 47-6815 (single). Den var arrangert av Joe Reisman og Ray Charles. Produsent var Joe Carlton.
Sangen ble en stor hit i 1957. Den lå på førsteplassen på Billboard Best Sellers in Stores-listen. Sangen viste seg å bli Comos siste nummer én på Billboard-listene.
Comos versjon var også med i spillefilmen Blast from the Past.

Norsk versjon

Peter Coob har skrevet en norsk tekst. Den norske tittelen er «Rundt, rundt, rundt».
Calometopus lineosus

Utseende

Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.

Utbredelse

Arten er utbredt i Nigeria og Elfenbeinskysten.
Støv (verdensrommet)

Støv i verdensrommet er en form for støv som er til stede i det ytre rom, hvor gasser og støvskyer er de primære forløperne til planetære systemer.

Forskning på støv fra verdensrommet

Det ble trodd at støvprøver fra det ytre rom kunne fortelle forskere mer om tidligere forhold i solsystemet. Flere romskip har blitt sendt ut i et forsøk på å samle prøver av støv og andre materialer. Blant disse er romskipet Stardust som fløy forbi kometen Wild 2 i 2004 og hentet tilbake en kapsel fullt av rester av kometen til USA januar 2006. Den japanske Hayabusa-romskipet forsøker å hente en støvprøve fra overflaten til en asteroide.
Rathdrum kraftverk

Rathdrum kraftverk er et varmekraftverk i Kootenai County, i delstaten Idaho i det nordvestre USA. Anlegget har en installert produksjonskapasitet på 276 MW fordelt på blant annet 2 gass-fyrte turbiner med effekt på 66 – 88 MW hver, avhengig av sesong. Operatør er energiselskapet Avista Corp. 
Det stod ferdig utbygd i 1995. Brenselkilden er hovedsakelig naturgass, og noe fyringsolje.
Gapsinkuppet

Konsekvenser

Japanske myndigheter forlangte en beklagelse og kompensasjon fra de koreanske myndighetene etter hendelsen, noe som resulterte i Den japansk-koreanske traktat av 1885 (Hanseongtraktaten), signert 9. januar 1885. Denne traktaten gjenopprettet de diplomatiske forbindelsene mellom Japan og Korea. Korea måtte dessuten betale Japan 110 000 Yen og skaffe til veie tomt og dekke kostnadene for en ny legasjonsbygning.
For å redusere spenningen rundt Korea, ble Japan og Kina enige om å trekke alle sine soldater ut av Korea etter å ha signert Tientsinkonvensjonen 18. april 1885.
Vestfold Venstre

Vestfold Venstre er partiet Venstres fylkesorganisasjon i Vestfold. Vestfold Venstre ledes av Karin Synnøve Frøyd og Kåre Pettersen er gruppeleder i fylkestinget og varaordfører for Vestfold fylkeskommune. Carl-Erik Grimstad representerer Venstre på Stortinget.

Historikk

Vestfold Venstre ble stiftet 21. juni 1883 under navnet "Jarlsberg og Laurvigs Amts Venstreforening". 40 utsendte fra fylkets landdistrikter møtte frem etter invitasjon fra Hof og Botne Samtaleforeninger, i den hensikt "at oprette en Venstreforening for Jarlsberg og Laurvigs Amt samt av vedtage Love for denne". Foreningens formål var å verne den lovbestemte borgelige frihet samt støtte den "frisindede Politik og at fremme politisk og anden Oplysning". Tillitsmenn (én for hver 25 medlemmer) fra samtalelagene innen fylket utgjorde foreningens representantskap. Tillitsmennene skulle velge foreningens styre som bestod av 5 medlemmer. Styret skulle selv konstituere seg. Hvert medlem som sluttet seg til foreningen måtte betale en kontingent på 50 øre. Det var også mulig å bli medlem uten å være tilsluttet et samtalelag. Det første "foreløpige" styret bestod av O. Storm fra Horten (formann), S. Aarrestad fra Sande, M. Odberg fra Brunlanes og L. Hystad fra Botne. I januar 1884 bestod Jarlsberg og Laurvigs Amts Venstreforening av 12 samtalelag med tilsammen 974 medlemmer. Fra starten av var foreningen tilsluttet Norges Venstreforening, og hadde følgelig styremedlemmer representert der.
Seleka

Seleka er et forbund av politiske partier og en opprørsbevegelse i Den sentralafrikanske republikk. Seleka (også skrevet Séléka) betyr «allianse» på kreolspråket sango. Koalisjonen ble dannet i august 2012 som opposisjon til president François Bozizé. Den ledes av Michel Djotodia. Koalisjonen anklaget president Bozizé for ikke å stå ved fredsavtalen inngått i 2007 og gikk til væpnet opprør.
Seleka ble opprinnelig dannet av Union des forces démocratiques pour le rassemblement (UFDR), Convention des patriotes pour la justice et la paix (CPJP) og Convention patriotique du salut du kodro (CPSK), og har fått tilsutning av gruppene Front démocratique du peuple centrafricain (FDPC) og Alliance pour la renaissance et la refondation (A2R).
Seleka hadde ingen problemer med å ta kontrollen over mesteparten av landet og sto i desember 2012 bare få kilometer fra hovedstaden Bangui. I desember 2012 hadde opprørerne kontroll over byene Bria, Ouadda, Sam Ouandja, Ndele, Bambari og Sibut.
Den 24. mars 2013 erobret Seleka-styrker hovedstaden Bangui og sendte president Bozizé på flukt. Etter å ha overtatt makten, erklærte Djotodia seg som landets nye president. Grunnloven ble suspendert og Djotodia kunngjorde at han ville styre landet ved dekret i en periode fram til det kan avholdes valg. Han ble da landets første muslimske president.
Siden august 2012 har nærmere 1 million mennesker blitt drevet på flukt fra sine landsbyer som resultat av Selekas herjinger i landet.
Etter maktovertakelsen ble Seleka oppløst, men krigerne fra de ulike fraksjonene i alliansen, fortsatte å terrorisere sivilbefolkningen gjennom vold og drap. Lokale kristne forsvarsgrupper, «anti-balaka» har oppstått som et resultat av overgrep fra Seleka-krigere og det er rapportert omfattende hevnaksjoner mot landets muslimer. I desember 2013 ble det uttrykt frykt for at staten står på terskelen til folkemord. Djotodia ble i januar 2014 tvunget til å gå av som president.
NM i mangekamp 1967

NM i mangekamp 1967 var en del av NM i friidrett 1967.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert på Lillestrøm 25. juni.
Mesterskapet i femkamp for kvinner og tikamp ble arrangert i Arna 26.-27. august.